CELEX: 62021TN0435
Language: da
Date: 2021-07-16 00:00:00
Title: Sag T-435/21: Sag anlagt den 16. juli 2021 — TK mod Kommissionen

30.8.2021   
            
            
               DA
            
            
               Den Europæiske Unions Tidende
            
            
               C 349/49
            
         
      Sag anlagt den 16. juli 2021 — TK mod Kommissionen
      (Sag T-435/21)
      (2021/C 349/65)
      Processprog: fransk
      
         Parter
      
      
         Sagsøger: TK (ved advokat S. Orlandi)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelsen om ikke at forfremme sagsøgeren til lønklasse AD 15 i forfremmelsesåret 2020annulleres.
               
            
                  —
               
               
                  Afgørelserne om at forfremme de tjenestemænd, som er opført på listen over forfremmede tjenestemænd i forfremmelsesåret 2020 til lønklasse AD 15, annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om tilsidesættelse af begrundelsespligten, artikel 45 i vedtægten for tjenestemænd i Den Europæiske Union og ligebehandlingsprincippet. Sagsøgeren har ligeledes fremsat en ulovlighedsindsigelse mod Kommissionens afgørelse SEC (2007) 605 af 10. maj 2007 vedrørende de principper og procedurer, der finder anvendelse ved forfremmelsen af seniormanagere bl.a. med den begrundelse, at afgørelsen ikke fastsætter, at klager skal behandles ved et andet organ end det rådgivende udvalg for forfremmelse seniormanagere. Sagsøgeren gør endvidere gældende, at dette udvalg bør have mulighed for at give medhold i en klage uden at være begrænset af de forfremmelseskvota, som er blevet opbrugt ved udfærdigelsen af listen over forfremmede tjenestemænd.
               
            
                  2.
               
               
                  Andet anbringende om et åbenbart urigtigt skøn. Sagsøgeren har i denne forbindelse henvist til en række objektive indicier vedrørende bl.a. ancienniteten og de optjente points og gjort gældende, at denne række af indicier godtgør, at den anfægtede afgørelse ikke er velbegrundet.